29.9.2023.
LV
Eiropas Savienības Oficiālais Vēstnesis
C 349/135
1.6.
EESK vēlreiz pauž atbalstu Alternatīvo degvielu infrastruktūras regulai (AFIR).
Publiskajām iestādēm ir jānodrošina, ka vajadzības gadījumā ir pieejamas alternatīvās degvielas un uzlādes stacijas (3).
Lai līdz 2030. gadam varētu sasniegt starpposma mērķrādītāju, vajadzēs vairāk nekā 50 000 publiski pieejamu uzlādes punktu un 35 000 no tiem vajadzētu būt augstas veiktspējas megavatu uzlādes modeļiem.
Vajadzēs arī aptuveni 700 ūdeņraža uzpildes staciju.
1.7.
Tā kā Komisijas veiktais ietekmes novērtējums ir nepilnīgs, EESK aicina ar progresa ziņojumu cieši un regulāri uzraudzīt norises, tostarp veikt padziļinātu piegādes ķēdes novērtējumu, lai nepieļautu traucējumus un labāk atspoguļotu transporta dekarbonizācijas ietekmi uz reģionālo līmeni.
1.8.
Saskaņā ar iepriekšējiem atzinumiem (4) EESK norāda, ka, neraugoties uz visiem ieguvumiem, ko sniedz elektriskas vilces sistēmas un ar ūdeņradi darbinātas vilces sistēmas, ierosinātais regulējums, kura pamatā ir “izpūtēja” pieeja, ir jāpapildina ar citiem politikas instrumentiem, lai stimulētu atjaunīgo, nefosilo degvielu izmantošanu tajā autoparka daļā, kas tiek darbināta ar iekšdedzes dzinēju.
Paketei “Gatavi mērķrādītājam 55 %” ir jānodrošina aprites cikla pieeja un jānovērš autotransporta jomā tāda veida dekarbonizācija, kura izraisa emisiju pārvirzi augstāk vērtības radīšanas ķēdē.
1.9.
EESK uzsver, ka ir vajadzīgs politikas satvars, kas veicina darba ņēmējiem taisnīgu dekarbonizāciju.
Tas arī nozīmē, ka jānodrošina atbilstošs finansējums, lai atbalstītu reģionus, kas dekarbonizācijas programmas dēļ saskaras ar grūtībām, un pārmaiņas jāprognozē visos līmeņos (ražotņu atrašanās vietu, uzņēmumu, reģionu un nozaru līmenī), izmantojot plānus, kuri izstrādāti sadarbībā ar sociālajiem partneriem, un publiskajām iestādēm un uzņēmumiem ir jāvelta lielas pūles darba ņēmēju pārkvalificēšanai un prasmju pilnveidei.
1.10.
EESK uzskata, ka CO2 emisiju samazināšanas trajektorijai jāatbilst rūpniecības nozares spējai pārveidoties un izmaksu un darbības efektivitātes ziņā jābūt pieņemamai transporta operatoriem.
Ierosinātajiem mērķiem jābūt saderīgiem ar laiku, kas vajadzīgs, lai pārveidotu esošās ražošanas iekārtas un būvētu jaunas, izvērstu uzlādes infrastruktūru, nodrošinātu galveno sastāvdaļu un izejvielu piegādi, izveidotu vadošos tirgus un apmācītu darbaspēku.
1.11.
EESK uzsver, ka autoparka dekarbonizācijas tempam jāatbilst ES zaļā kursa industriālā plāna īstenošanai un svarīgiem projektiem visas Eiropas interesēs (IPCEI), kas palīdzēs attīstīt šīm Eiropas sektoram svarīgas piegādes ķēdes, piemēram, tīra ūdeņraža, akumulatoru un mikroelektronikas piegādi.
1.12.
EESK arī uzsver, ka jānodrošina spēju veidošana un jāatbalsta pārvadātāji un operatori, it īpaši mazie un vidējie uzņēmumi, lai tie varētu izpildīt regulā noteiktos ziņošanas pienākumus.
2.
Vispārīga informācija 2.1.
ES valstu un valdību vadītāji (5) 2014. gada oktobrī izvirzīja juridiski saistošu mērķi līdz 2030. gadam visā ES ekonomikā kopumā samazināt siltumnīcefekta (SEG) emisijas vismaz par 40 % salīdzinājumā ar 1990. gada līmeni.
Šis mērķrādītājs noteikts, pamatojoties uz globālām prognozēm, kas atbilst Parīzes nolīguma par klimata pārmaiņām (COP 21) vidējā termiņa perspektīvai (6).
(3)
(4)
(5) (6)
Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai par alternatīvo degvielu infrastruktūras ieviešanu un ar ko atceļ Eiropas Parlamenta un Padomes Direktīvu 2014/94/ES” (COM(2021) 559 final – 2021/0223 (COD)) un “Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Stratēģisks izvēršanas plāns attiecībā uz papildu darbību kopumu nolūkā atbalstīt alternatīvo degvielu infrastruktūras ātru ieviešanu”” (COM(2021) 560 final) (OV C 152, 6.4.2022., 138. lpp.).
Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai par emisiju standartu noteikšanu jauniem vieglajiem komerciālajiem transportlīdzekļiem saistībā ar Savienības integrēto pieeju mazas noslodzes transportlīdzekļu CO2 emisiju samazināšanai un ar ko groza Regulu (EK) Nr. 715/2007” (COM(2017) 676 final – 2017/0293 (COD)) (OV C 227, 28.6.2018., 52. lpp.) un Eiropas Ekonomikas un sociālo lietu komitejas atzinums par tematu “Priekšlikums Eiropas Parlamenta un Padomes regulai, ar ko Regulu (ES) 2019/631 groza, lai stiprinātu CO2 emisiju standartus jauniem vieglajiem pasažieru automobiļiem un jauniem vieglajiem komerciālajiem transportlīdzekļiem atbilstoši Savienības vērienīgākajiem mērķiem klimata jomā” (COM(2021) 556 final – 2021/0197 (COD)) (OV C 194, 12.5.2022., 81. lpp.).
Eiropadomes 2014. gada 24. oktobra sanāksmes secinājumi.
https://unfccc.int/process-and-meetings/the-paris-agreement